
REPUBLIKA HRVATSKA						          		
VARAŽDINSKA ŽUPANIJA
OPĆINA TRNOVEC BARTOLOVEČKI
OPĆINSKO VIJEĆE												             
KLASA: 363-05/26-05/11
URBROJ: 2186-29-01-26-5                                                                   
Trnovec, 20. listopad 2026.                                                                     

               Na temelju  članka 9. stavka 10. Zakona o grobljima (“Narodne novine” broj 78/25 i 80/25-ispravak),  članka 31. Statuta Općine Trnovec Bartolovečki (“Službeni vjesnik Varaždinske županije” broj 15/21 i 88/25) te članka  43. Poslovnika Općinskog vijeća  Općine Trnovec Bartolovečki („Službeni vjesnik Varaždinske županije“ broj 15/21)  Općinsko vijeće Općine Trnovec Bartolovečki na svojoj 13. sjednici održanoj dana 20. listopada 2026. godine, donosi


1. ODLUKU
o izmjeni i dopuni Odluke o  grobljima Općine Trnovec Bartolovečki


Članak 1.
U Odluci o grobljima Općine Trnovec Bartolovečki („Službeni vjesnik Varaždinske županije“ broj 32/26) u članku 5. dodaje se stavak 2. tako da isti glasi:
"Uslužnu komunalnu djelatnost ukopa pokojnika na grobljima na području Općine obavlja trgovačko društvo, Čistoća d.o.o. Varaždin, kojem je to obavljanje povjereno sukladno posebnoj odluci Općinskog vijeća kojom se uređuje obavljanje komunalnih djelatnosti."

Članak 2.
U članku 21. briše se stavak 4.

Članak 3.
Članak 27. se mijenja tako da isti glasi:
„Ispraćaji i ukopi na mjesnom groblju obavljaju se radnim danom između i uključujući 13:00 sati i 15:00 sati.
Ispraćaji i ukopi mogu se obavljati i subotom u vremenu između i uključujući 12:00 sati i 14:00 sati samo ako prvi radni dan nakon vikenda pada na blagdan ili drugi neradni dan utvrđen Zakonom.
Ukop pokojnika ne obavlja se nedjeljom, blagdanom i praznikom.
Ukop se prijavljuje trgovačkom društvu koje obavlja komunalnu uslugu ukopa, radnim danom od 07:00 do 18:00 sati, a neradnim danom, praznikom i blagdanom od 10:00 do 18:00 sati (za ugovaranje ukopa van radnog vremena od 15:00 do 18:00 sati ili neradnim danom, praznikom i blagdanom od 10:00 do 18:00 sati naplaćuje se iznos od 5,00 € bez PDV-a po pogrebu).
Zbog organizacije i raspoređivanja radnika koji sudjeluju na ceremoniji sahrane poziv službenoj osobi za organizaciju ukopa upućuje se najkasnije do 13:00 sati za ukope koji se obavljaju sljedećeg dana.
Za pozive upućene nakon 13:00 sati ukop nije moguće obaviti sljedećeg dana.
Preuzimanje i smještaj pokojnika na odar ili u rashladni uređaj u mrtvačnici vrši se svakim radnim danom od 8:00 sati do 19:00 sati (za preuzimanje i smještaj pokojnika na odar ili u rashladni uređaj u mrtvačnici van radnog vremena radnim danom od 15:00 sati do 19:00 sati ili neradnim danom, praznikom i blagdanom od 10:00 sati do 19:00 sati naplaćuje se iznos od 19,65 € bez PDV-a po pogrebu).“

Članak 4.
U članku 53. dodaje se stavak 3. tako da isti glasi:
„Za grobna mjesta koja su ustupljena na korištenje Općini Trnovec Bartolovečki ili je Općina naslijedila pravo na korištenje ili je nepoznati korisnik do upisa u grobni očevidnik novog korisnika ne vrši se obračun godišnje grobne naknade.“




Članak 3.
Briše se članak 55.
Članci 56., 57., 58., 59., 60., 61. i 62. postaju članci 55., 56., 57., 58., 59., 60. i 61.

Članak 4.
                       Ova Odluka objavit će se u „Službenom vjesniku Varaždinske županije“, a stupa na snagu osmog dana od dana objave.


                                                                                                   PREDSJEDNIK OPĆINSKOG VIJEĆA
                                   Stjepan Mikulić

